APSPRIEDES NOTEIKUMI ATKLĀTAM KONKURSAM
Atklāta konkursa
„Specifisko endoprotezēšanas un vispārīgo instrumentu klāsta atjaunošana”
iepirkuma identifikācijas Nr. VSIA TOS 2025/71A
1. VSIA “Traumatoloģijas un ortopēdijas slimnīca plānotā iepirkuma “Specifisko endoprotezēšanas un vispārīgo instrumentu klāsta atjaunošana” (id nr. VSIA TOS 2025/71A) komisija saskaņā ar Publisko iepirkumu likuma 18. panta 2.1 daļu rīko apspriedi par iepirkuma nolikumā iekļaujamo informāciju un aicina ieinteresētos piegādātājus izteikt savus priekšlikumus un/vai komentārus par publicēto informāciju. 
2. Apspriedes mērķis: nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus plānotā iepirkuma pamatnosacījumu pilnveidei.
3. Iepirkuma priekšmets: specifisko endoprotezēšanas un vispārīgo instrumentu piegāde.
3.1. Iepirkums ir sadalīts 25 (divdesmit piecās) daļās.
3.2. Līguma darbības termiņš: 60 kalendārie mēneši. 
3.3. CPV klasifikators: 33100000-1 Medicīniskās ierīces.
3.4. Plānotais iepirkuma izsludināšanas laiks: 2025. decembris. 
4. Apspriedes norise: 
4.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei. Ieinteresētajiem piegādātājiem līdz apspriedes norises laika beigām (10 darbdienas pēc minētā paziņojuma un dokumentu publicēšanas) ir iespēja iepazīties ar tehniskās specifikācijas prasībām un kvalifikācijas prasībām. 
4.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā un EIS. 
4.3. Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts Iepirkumu uzraudzības biroja Publikāciju vadības sistēmas paziņojumā un EIS.
5. Ieinteresēto piegādātāju priekšlikumu iesniegšanas kārtība: 
5.1. Ieinteresētais piegādātājs priekšlikumus iesniedz EIS un Iepirkumu uzraudzības biroja Publikāciju vadības sistēmas paziņojumā un EIS norādītajā priekšlikumu iesniegšanas termiņā. 
5.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai. 
5.3. Komentāri un priekšlikumi ieinteresētajiem piegādātājiem jāiesniedz latviešu valodā. Nepieciešamības gadījumā piegādātājam jānodrošina attiecīgi tulkošanas pakalpojumi.
6. Priekšlikumu izskatīšanas kārtība: 
6.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
6.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu izvērtējumu par saņemtajiem priekšlikumiem un nesniedz arī pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
7. Apspriedei publicējamā informācija: 
7.1. Kvalifikācijas prasību projekts. 
7.2. Tehniskās specifikācijas un Tehniskā – finanšu piedāvājuma projekts.
8. Apspriedes dokumentēšana: piegādātāji ir atbildīgi par savas komercinformācijas/ komercnoslēpuma izpaušanu apspriedē. Apspriedes norise tiks dokumentēta, sagatavojot apspriedes ziņojumu atbilstoši Publisko iepirkumu likuma 18.panta 2.1 daļas 2. punktā noteiktajam.
